VL แนวโน้มสดใส
สถานการณ์ราคาหุ้นบนกระดานของ เริ่มฟื้นตัวรอบใหม่เข้ามา แต่เป็นลักษณะค่อย ๆ ฟื้นในกรอบจำกัด หลังจากสัญญาณเทคนิคทุกตัวเขต Oversold มากเกินไปแล้ว
สถานการณ์ราคาหุ้นบนกระดานของ เริ่มฟื้นตัวรอบใหม่เข้ามา แต่เป็นลักษณะค่อย ๆ ฟื้นในกรอบจำกัด หลังจากสัญญาณเทคนิคทุกตัวเขต Oversold มากเกินไปแล้ว
2 พ.ย. 2562

คุณค่าบริษัท
สถานการณ์ราคาหุ้นบนกระดานของ บริษัท วี.แอล.เอ็นเตอร์ไพรส์ จำกัด (มหาชน) หรือ VL เริ่มฟื้นตัวรอบใหม่เข้ามา แต่เป็นลักษณะค่อย ๆ ฟื้นในกรอบจำกัด หลังจากสัญญาณเทคนิคทุกตัวเขต Oversold มากเกินไปแล้ว ด้วยราคาหุ้นร่วงลงรอบ 2 สัปดาห์กว่า 12%
เนื่องจากเกิดความกังวลด้านผลประกอบการไตรมาส 3/2562 ที่อาจชะลอ เพราะเอสโซ่ปิดซ่อมโรงกลั่น แต่เนื่องจาก VL สามารถปรับเปลี่ยนเส้นทางและหาลูกค้ามาชดเชยได้เกือบทั้งหมด จึงแทบไม่ได้รับผลกระทบ
แน่นอนว่าบรรยากาศเชิงลบอาจรับรู้หรือกระทบแล้วไปช่วงก่อนหน้า แต่เชื่อว่าหลังจากนี้ราคาหุ้นมีโอกาสปรับตัวขึ้นรอบใหม่ได้ !
เนื่องด้วยมีประเด็นน่าสนใจ คือ นักวิเคราะห์คาดกำไรปกติไตรมาส 3/2562 ที่ 18 ล้านบาท เพิ่มขึ้น 5% จากไตรมาสก่อนและ 50% จากงวดเดียวกันของปีก่อน แม้เป็นช่วงฤดูมรสุมและโรงกลั่นของเอสโซ่มีการปิดซ่อม ซึ่งทำให้คาดว่ารายได้รวมจะลดลง 2% จากไตรมาสก่อน เหลือ 175 ล้านบาท
ส่วนดังกล่าวไม่น่ากังวล เพราะผลจากการเพิ่มเรือตั้งแต่ปลายปีก่อน 1 ลำและเมื่อ เม.ย. 2562 อีก 1 ลำ รวมเป็นกองเรือทั้งสิ้น 13 ลำ ทำให้เมื่อเทียบกับปีที่แล้ว รายได้รวมยังโต 3% จากงวดเดียวกันของปีก่อน
ขณะที่อัตรากำไรขั้นต้น คาดว่าจะเพิ่มขึ้นเป็น 25.0% จาก 24.1% ในไตรมาส 2/2562 และ 18.9% ในไตรมาส 3/2561 จากประสิทธิภาพในการบริหารต้นทุนที่เพิ่มขึ้น ซึ่งเกิดจากการเพิ่มเรือใหม่ที่มีขนาดใหญ่และลดต้นทุนได้ดีกว่าเรือเก่า เพราะไม่ต้องเพิ่มพนักงานและสามารถใช้เชื้อเพลิง เช่น ไบโอดีเซล ที่ประหยัดต้นทุนในการขนส่งได้มากกว่าน้ำมันเตา
ไม่เพียงเท่านั้นแนวโน้มกำไรสุทธิไตรมาส 4/2562 จึงถือเป็นส่วนเพิ่มของกำไรทั้งปี โดยคาดว่าจะออกมาโดดเด่นทั้งจากไตรมาสก่อน และจากงวดเดียวกันของปีก่อน
เหตุเพราะมีปัจจัยบวก 1) เป็น High Season หลังจบฤดูมรสุม 2) โรงกลั่นของเอสโซ่กลับมาเปิดปกติ ทำให้ความต้องการขนส่งน้ำมันเร่งตัวขึ้นเพื่อชดเชยช่วงที่ปิดซ่อม 3) ผลของ Economy of Scale จากปริมาณการขนส่งที่เพิ่มขึ้น แต่ค่าใช้จ่ายอื่นนอกเหนือจากเชื้อเพลิง เช่น ค่าแรง ไม่ได้ปรับตัวขึ้นตาม 4) ต้นทุนทางการเงินจะลดลงจากการนำเงิน IPO บางส่วนไปจ่ายคืนหนี้ และ 5) อาจมีกำไรพิเศษจากการปลดระวางเรือเก่า
พร้อมกับคาดกำไรสุทธิทั้งปี 2562 ราว 80 ล้านบาท เพิ่มขึ้น 31% จากงวดเดียวกันของปีก่อน และคาดผลตอบแทนจากเงินปันผล 6%-8% ต่อปี
สิ่งสำคัญเมื่อพิจารณาค่าพี/อีของบริษัทถือว่ายังไม่แพง โดยค่าพี/อีของบริษัท 14.63 เท่า และยิ่งไปกว่านั้นค่าพี/บีวีของบริษัท 1.32 เท่า ซึ่งถือว่าต่ำ เพราะถือว่าอยู่ในระดับแบบอนุรักษนิยม
ทว่าหากนำมูลค่าหุ้นทางบัญชีต่อหุ้น 0.98 เท่า มาคำนวณค่า P/BV ที่ระดับ 2 เท่า ซึ่งเป็นการคำนวณแบบอนุรักษนิยม จะได้ราคาเหมาะสมที่ระดับ 1.96 บาท และเมื่อนำเทียบกับราคาหุ้นบนกระดานที่ระดับ 1.31 บาท แสดงว่า ยังเหลือแก๊ปให้นักลงทุนเข้าเล่น
ดังนั้นมองว่า VL ในระยะยาวยังเป็นหุ้นที่สดใส !!!
…
ผู้ถือหุ้นรายใหญ่
รายชื่อกรรมการ